Niels Fredrik Dahl

Niels Fredrik Dahl (født 1957) er en norsk forfatter og dramatiker. Han har utgitt romaner, noveller, dikt, gjendiktning og skuespill. 

Hans debutroman Journalisten utkom i 1997. Romanene På vei til en venn (2002) og I fjor sommer (2003) har fått god mottakelse både hos kritikere og publikum, og er oversatt til blant annet engelsk, fransk, nederlandsk og italiensk. Romanen Herre (2009) er også oversatt til flere språk, og for denne boka ble Niels Fredrik Dahl nominert til P2-lytternes romanpris. I 2017 utkom romanen Mor om natten.

I 2006 hadde Riksteatret urpremiere på stykket Henrik og Emilie, som ble skrevet i forbindelse med Ibsen-året 2006 og handler om et tenkt møte mellom den aldrende Henrik Ibsen og den unge Emilie Bardach, som han hadde truffet i Tyrol ti år tidligere.

Dahl har også skrevet manus til flere TV-serier, blant annet Hotel Cæsar og Soria Moria. Han er gift med forfatterkollegaen Linn Ullmann.

 Æresbevisninger og utmerkelser 
 Nordisk Råds litteraturpris for 2023 for romanen Fars rygg.
 Brageprisen 2002 for romanen På vei til en venn.
 Ibsenprisen 2002 for skuespillet Som torden.
 First Fringe Award 2002 for skuespillet Som torden

 Bibliografi 

 Som forfatter 
 1986: En banal historie (hørespill) – produsert av NRK Radioteatret i 1986, reprise 1986
 1988: I fjor var litt av en natt (diktsamling)
 1990: Fluenes gate (noveller)
 1991: Nakenbaderne (hørespill)
 1992: Branngater (diktsamling)
 1995: Antecedentia (diktsamling)
 1997: Journalisten (roman)
 1999: Min tredje muskel (diktsamling)
 2000: Som torden (skuespill)
 2002: På vei til en venn (roman)
 2003: I fjor sommer (roman)
 2006: Henrik og Emilie (skuespill)
 2009: Herre (roman)
 2010: Norsholmen (diktsamling), Flamme
 2017: Dette er et stille sted. Dikt 1995–2017 (samlede dikt)
 2012: Vi har aldri vært her før
 2017: Mor om natten (roman)
 2023: Fars rygg (roman)

 Ukjent utgivelsesår 
 Vanlig rødvin (skuespill)

 Gjendiktninger og oversettelser (utvalg) 
Årstallet angir når den norske versjonen først ble utgitt:
 1984: Wikander, Eva: Dukkeoperasjonen (barnebok)
 1991: Federico García Lorca: Dikter i New York

 Referanser 

 Kilder 
 Presentasjon av Niels Fredrik Dahl i Forfatterkatalogen på Forfattersentrums nettsider

 Eksterne lenker 

  Niels Fredrik Dahl  i Norske Dramatikeres Forbund
  Niels Fredrik Dahl i NRK Forfatter
  Niels Fredrik Dahls forfatterside, Forlaget Oktober

Kategori:Norske romanforfattere
Kategori:Norske lyrikere
Kategori:Norske manusforfattere
Kategori:Norske dramatikere
Kategori:Vinnere av Brageprisen
Kategori:Ibsenprisen
Kategori:Vinnere av Nordisk råds litteraturpris